Naujininkai (Moskvinas)

Naujininkai, arba Antnaujininkai , nuo 1938 m. Neusiedel; Moskvinas, ) – buvęs kaimas Rytų Prūsijoje, Ragainės, nuo 1922 m. – Tilžės-Ragainės apskrityje, dabartinės Kaliningrado srities šiaurės rytinėje dalyje, 17 km į pietryčius nuo Ragainės ir 2 km į pietvakarius nuo Būdviečių, ties plentų Ragainė–Kusai ir Būdviečiai–Kraupiškas sankryža.Martynas Purvinas, Naujininkai, 5, Mažosios Lietuvos enciklopedija, 2006 m. Nuoroda tikrinta 2024-10-15.

 Istorija 
dešinėje|miniatiūra|260px|Naujininkų kaimo bendruomenė 1934/1938 m.

Vietovardis kilęs iš lietuvių kalbos žodžio naujininkas – „naujakurys, naujasėdys, naujoje vietoje pradėjęs gyventi žmogus“.Martynas Purvinas, Naujininkai, 8, Mažosios Lietuvos enciklopedija, 2006 m. Nuoroda tikrinta 2024-10-15.

Anksčiau dar vadinti ir Didžiaisiais Antnaujininkais (Groß Antnaujenincken).Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 4. Karaliaučius ir Leipcigas, 1785. Nuoroda tikrinta 2024-10-16. 1785 m. Naujininkai (Naujenincken) buvo Gerskulių valsčiaus laisvasis kaimas su 20 ugniakurų (gyvenamųjų pastatų),Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 103. Karaliaučius ir Leipcigas, 1785. Nuoroda tikrinta 2024-10-16. 1822 m. – laisvasis kaimas su 87 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 3 (Kr–O), p. 253. Kümmel, Halle, 1822. Nuoroda tikrinta 2024-10-15. 1847 m. – 22 sodybų kaimas su 180 gyventojų.Eduard Messow, Topographisch-statistisches Handbuch des Preussischen Staats, T. 2 (L–Z), p. 99. Baensch, Magdeburgas, 1847. Nuoroda tikrinta 2024-10-15. Tikintieji priklausė Būdviečių evangelikų liuteronų parapijai. 1818 m. po administracinių reformų kaimas priskirtas Ragainės apskričiai, 1874 m. pateko į apskrityje suformuotą Būdviečių valsčių. 1894 m. per kaimą nutiestas Tilžės–Stalupėnų geležinkelis, įrengta stotis.Thorner Presse, Nr. 2. 1897-01-04. p. 3. Nuoroda tikrinta 2024-10-15. 1905 m. Naujininkuose buvo 33 sodybos, gyveno 294 žmonės, iš jų 4 lietuviai; kaimas valdė 594 ha žemės.Gemeindelexikon für das Königreich Preußen, Heft I, Provinz Ostpreußen, p. 254, 255. Verlag des Königlichen Statistischen Landesamts, Berlin SW, 1907. 1930 m. prie Naujininkų prijungti Brandviečiai.Amtsbezirk Altenkirch, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-15.

XX a. pradžioje Naujininkuose veikė pašto, telefono ir telegrafo skyriai, viešbutis, krautuvė, užeiga, plytinė, pieninė, lentpjūvė.Naujeningken, 4, Meyers Orts- und Verkehrs-lexikon des deutschen Reichs. Leipzig and Wien: Bibliographisches Institut, 1912. Nuoroda tikrinta 2024-10-15. Po Antrojo pasaulinio karo vietoj į Vokietijos gilumą pasitraukusių gyventojų į kaimą atkelta kolonistų iš Sovietų Sąjungos, kaimo liekanos pervadintos Moskvinu, vėliau prijungtos prie Malomožaiskojės gyvenvietės. Buvusio kaimo pietinėje dalyje, prie plento į Kraupišką, įkurta nauja Berezovkos gyvenvietė. Sovietmečiu Naujininkai suniokoti, geležinkelis nuardytas.

 Gyventojai 

 Šaltiniai 

Kategorija:Ragainės apskrities gyvenvietės
Kategorija:Panaikintos Nemano rajono gyvenvietės